Γιουσούφ Νούρκιτς

Ο **Γιουσούφ Νούρκιτς** ( ; γεννημένος στις 23 Αυγούστου 1994) είναι Βόσνιος επαγγελματίας καλαθοσφαιριστής που αγωνίζεται ως σέντερ για τους Γιούτα Τζαζ του ΝΒΑ. Επιλέχθηκε από τους Σικάγο Μπουλς ως η 16η συνολικά επιλογή στο ντράφτ του 2014 του NBA, πριν γίνει ανταλλαγή στους Ντένβερ Νάγκετς την νύχτα του ντραφτ. Ο Νούρκιτς έχει επίσης παίξει για τους Πόρτλαντ Τρέιλ Μπλέιζερς, Φοίνιξ Σανς και τους Σάρλοτ Χόρνετς. Σε διεθνές επίπεδο, αντιπροσωπεύει την Βοσνία και Ερζεγοβίνη. 

## Πρώιμη καριέρα
Γεννημένος στη Τούζλα της Βοσνίας-Ερζεγοβίνης, ο Νούρκιτς ξεκίνησε να παίζει μπάσκετ σε ηλικία 14 ετών, έπειτα από την ευκαιρία που του προσέφερε ο Βόσνιος αθλητικός διευθυντής, Ένες Τρνοβτσεβιτς να αγωνιστεί στην Σλοβενία. Ο Νούρκιτς αγωνίστηκε σε νεανικό επίπεδο με την σλοβενική ομάδα, Ζλάτορογκ Λάσκο. Τον Φεβρουάριο του 2012, παραχωρήθηκε δανεικός για μικρό διάστημα στην ΚΚ Ολίμπια, προκειμένου να πάρει μέρος στο Διεθνές τουρνουά νέων της Nike, το οποίο πραγματοποιήθηκε στο Βελιγράδι. Ο Νούρκιτς πραγματοποίησε αξιοσημείωτες εμφανίσεις σε πέντε παιχνίδια, μετρώντας κατά μέσο όρο 18,8 πόντους και 11,0 ριμπάουντ.   Λίγο μετά το τουρνουά, αποχώρησε από την Ζλάτορογκ.  Λίγες μέρες αργότερα, αποκαλύφθηκε ότι ο Νούρκιτς προπονούταν με την Κροατική Τσεντεβίτα. 

## Επαγγελματική καριέρα

### Τσεντεβίτα Ζάγκρεμπ (2012-2014)
Τον Οκτώβριο του 2012, έπειτα από μερικούς μήνες συμμετοχής στις προπονήσεις της Τσεντεβίτα Ζάγκρεμπ, ο Νούρκιτς υπέγραψε επαγγελματικό συμβόλαιο με τον σύλλογο. Στην πρώτη του σεζόν με την Τσεντεβίρα, ο Νούρκιτς είχε μικρό ρόλο στην ομάδα, υπό τις οδηγίες του Αλεξάνταρ Πέτροβιτς, παίζοντας κυρίως στα τελευταία λεπτά αγώνων που είχαν κριθεί. Στην Ευρωλίγκα, έπαιξε μόλις έξι παιχνίδια, με μέσο όρο 1,8 πόντους ανά παιχνίδι. Τον Ιανουάριο του 2013, ο Νούρκιτς παραχωρήθηκε δανεικός στην Ζάνταρ μέχρι το τέλος της σεζόν, έπειτα από επιθμία του ίδιου του παίκτη να πάρει περισσότερα αγωνιστικά λεπτά. Κατά την δεύτερη σεζόν του στον κροατικό σύλλογο, ο Νούρκιτς μέτρησε 11,6 πόντους και 5.6 ριμπάουντ κατά μέσο όρο στην Αδριατική Λίγκα, παίζοντας μόλις 16,3 λεπτά. 

Το 2014, ο Νούρκιτς τέθηκε υποψήφιος για το βραβείο Νέος Παίκτης της Σεζόν της FIBA Europe.

### Ντένβερ Νάγκετς (2014-2017)
Στις 26 Ιουνίου 2014, ο Νούρκιτς επιλέχθηκε από τους Σικάγο Μπουλς ως η 16η συνολική επιλογή στο ντραφτ του 2014. Αργότερα την ίδια μέρα, έγινε ανταλλαγή στους Ντένβερ Νάγκετς. Στις 31 Ιουλίου 2014, ο Νούρκιτς υπέγραψε το πρώτο του συμβόλαιο με τους Νάγκετς. 

Στις 29 Οκτωβρίου 2014, ο Νούρκιτς έκανε το ντεμπούτο του στο NBA, καταγράφοντας πέντε πόντους και επτά ριμπάουντ, σε μια νίκη με 89-79 επί τους Ντιτρόιτ Πίστονς. Στις 1 Ιανουαρίου 2015, ο Νούρκιτς πέτυχε το πρώτο του νταμπλ-νταμπλ της καριέρας του, μετρώντας 10 πόντους και 10 ριμπάουντ σε μια ήττα με 106-101 από τους Σικάγο Μπουλς.  Δύο ημέρες αργότερα, ο Νούρκιτς κατέγραψε το δεύτερο νταμπλ-νταμπλ της καριέρας του, σημειώνοντας 11 πόντους και 10 ριμπάουντ (παράλληλα σημείωσε και 5 μπλοκς) σε μια νίκη με 114-85 επί τους Μένφις Γκρίζλις.  Ο Νούρκιτς κατέγραψε δύο ακόμα νταμπλ-νταμπλ τον Φεβρουάριο. Κλήθηκε να συμμετάσχει στο Rising Stars Challenge του 2015 ως αντικαταστάτης του Στίβεν Άνταμς των Οκλαχόμα Σίτι Θάντερ, αλλά αρνήθηκε να παρευρεθεί στην εκδήλωση για προσωπικούς λόγους. Στον τελευταίο αγώνα της κανονικής διάρκειας της σεζόν, ο Νούρκιτς σημείωσε season-high με 17 πόντους, σε μια ήττα 133-126 από τους Γκόλντεν Στέιτ Ουόριορς. Στις 20 Μαΐου, υποβλήθηκε σε επιτυχημένη χειρουργική επέμβαση στον μερικώς σπασμένο αριστερό τένοντα της επιγονατίδας. 

### Πόρτλαντ Τρέιλ Μπλέιζερς (2017-2023)

#### Πρώτα χρόνια στο Πόρτλαντ (2017-2019)
δεξιά|μικρογραφία|322x322εσ|Ο Νούρκιτς τον Φεβρουάριο του 2018
Στις 13 Φεβρουαρίου 2017, ο Νούρκιτς ανταλλάχθηκε, μαζί με τα δικαιώματα για την επιλογή του πρώτου γύρου του ντραφτ των Μέμφις Γκρίζλις το 2017, στους Πόρτλαντ Τρέιλ Μπλέιζερς με αντάλλαγμα τον Μέισον Πλάμλι (μια επιλογή του δεύτερου γύρου του 2018) και κάποια μετρητά.

Ο Νούρκιτς έκανε το ντεμπούτο του για τους Τρέιλ Μπλέιζερς στις 15 Φεβρουαρίου 2017, καταγράφοντας 13 πόντους και 7 ριμπάουντ σε 21 λεπτά, ερχόμενος από τον πάγκο, σε μια ήττα με 111–88 από τους Γιούτα Τζαζ. Ο Νούρκιτς έκανε την πρώτη του εμφάνιση ως βασικός για τους Τρέιλ Μπλέιζερς στον επόμενο αγώνα στις 23 Φεβρουαρίου του 2017, μετά το διάλειμμα για το NBA All-Star Game, καταγράφοντας 12 πόντους και 12 ριμπάουντ σε μια νίκη με 112–103 επί των Ορλάντο Μάτζικ. Στις 2 Μαρτίου 2017, μέτρησε 18 πόντους, 12 ριμπάουντ, 6 ασίστ (ρεκόρ καριέρας) και πέντε τάπες σε μια νίκη με 114–109 επί των Οκλαχόμα Σίτι Θάντερ. Στις 9 Μαρτίου 2017, ο Νούρκιτς είχε 28 πόντους και 20 ριμπάουντ, ρεκόρ καριέρας, σε μια νίκη με 114–108 στην παράταση επί των Φιλαδέλφεια 76ερς. Είχε επίσης οκτώ ασίστ και έξι μπλοκ, καθιστώντας τον πρώτο παίκτη του NBA που σημείωσε τουλάχιστον 28 πόντους, 20 ριμπάουντ, 8 ασίστ και 6 μπλοκ σε έναν αγώνα από τότε που ο Τσαρλς Μπάρκλεϊ το έκανε τον Νοέμβριο του 1986. Στις 28 Μαρτίου 2017, ο Νούρκιτς σημείωσε νέο ρεκόρ καριέρας με 33 πόντους μαζί με 15 ριμπάουντ σε μια νίκη με 122–113 επί της πρώην ομάδας του, των Ντένβερ Νάγκετς. Τρεις ημέρες αργότερα, ο Νούρκιτς έμεινε εκτός για το υπόλοιπο της κανονικής περιόδου με μη μετατοπισμένο κάταγμα στο δεξί του πόδι.

Στις 22 Απριλίου 2017, ο Νούρκιτς επέστρεψε στη δράση στον 3ο αγώνα της σειράς των πλέι-οφ του πρώτου γύρου των Τρέιλ Μπλέιζερς εναντίον των Γκόλντεν Στέιτ Ουόριορς, αφού είχε χάσει τους τελευταίους επτά αγώνες της κανονικής περιόδου και τους δύο πρώτους αγώνες των πλέι-οφ εναντίον του Γκόλντεν Στέιτ. Ολοκλήρωσε την ήττα με 119–113 στο 3ο παιχνίδι της σειράς, σημειώνοντας 2 πόντους και 11 ριμπάουντ. Ο Νούρκιτς έχασε τον 4ο αγώνα της σειράς, με τους Τρέιλ Μπλέιζερς να αποκλείονται από τα πλέι οφ με συνολικό 4-0 από τους Γκόλντεν Στέιτ Ουόριοτς. 

#### Περίοδοι τραυματισμών (2019-2023)
Στις 25 Μαρτίου 2019, ο Νούρκιτς υπέστη σύνθετο κάταγμα στην αριστερή κνήμη και περόνη στη δεύτερη παράταση της νίκης των Τρέιλ Μπλέιζερς με 148–144 επί των Μπρούκλιν Νετς. Ο Νούρκιτς σημείωσε 32 πόντους (ρεκόρ σεζόν) και 16 ριμπάουντ, πριν τραυματιστεί. Οι Μπλέιζερς επιβεβαίωσαν επίσημα ότι επρόκειτο για τραυματισμό που τελειώνει την σεζόν για τον παίκτη. 

Ο Νούρκιτς αναμενόταν να επιστρέψει από τον τραυματισμό του στις 15 Μαρτίου 2020. Ωστόσο, με την αναστολή της σεζόν 2019-20 του NBA λόγω της πανδημίας του COVID-19, ο Νούρκιτς δεν αγωνίστηκε μέχρι τις 31 Ιουλίου 2020, σε μια νίκη με 140-135 στην παράταση επί τως Μένφις Γκρίζλις, στην οποία κατέγραψε 18 πόντους, 9 ριμπάουντ και 6 μπλοκ. 

Στις 14 Ιανουαρίου 2021, ο Νούρκιτς έσπασε το δεξί του καρπό σε μια ήττα με 87-111 από τους Ιντιάνα Πέισερς. Ο Νούρκιτς επέστρεψε στις 26 Μαρτίου 2021, καταγράφοντας οκτώ πόντους και οκτώ ριμπάουντ, σε μια νίκη με 112-105 εναντίον των Ορλάντο Μάτζικ.  Στις 23 Απριλίου 2021, ο Νούρκιτς σημείωσε ρεκόρ σεζόν, σημειώνοντας 26 πόντους σε μία ήττα με 130-128 από τους Μένφις Γκρίζλις.

Στις 6 Ιανουαρίου 2022, κατά την τέταρτη περίοδο μιας ήττας με 115-109 από τους Μαϊάμι Χιτ, ο Νούρκιτς αποβλήθηκε από το παιχνίδι, έπειτα από έντονη διαμάχη με τον γκαρντ των Μαϊάμι Χιτ, Τάιλερ Χίροου. Την επόμενη μέρα, το NBA επέβαλε πρόστιμο ύψους 25 χιλιάδων δολαρίων τόσο στον Νούρκιτς, όσο και στον Χίροου για το περιστατικό. Στις 22 Ιανουαρίου 2022, ο Νούρκιτς σημείωσε 29 πόντους, συμπεριλαμβανομένου ενός καλαθιού στα τελευταία 13 δευτερόλεπτα, και 17 ριμπάουντ σε μια νίκη με 109-105  επί τους Μπόστον Σέλτικς. Στις 22 Μαρτίου 2022, ο Νούρκιτς έλαβε πρόστιμο ύψους $40.000 από το NBA για την συμπεριφορά του στην ήττα της ομάδας του με 129-98 από τους Ιντιάνα Πέισερς. Συγκεκριμένα, πέταξε κάτω το κινητό τηλέφωνο ενός οπαδού. Στις 28 Μαρτίου 2022, ο Νούρκιτς έμεινε εκτός για το υπόλοιπο της σεζόν, λόγω πελματιαίας απονευρωσίτιδας στο αριστερό του πόδι.

Στις 6 Ιουλίου 2022, ο Νούρκιτς υπέγραψε τετραετές συμβόλαιο με τους Τρέιλ Μπλέιζερς ύψους 70εκ. δολαρίων.

### Φοίνιξ Σανς (2023-2025)
Στις 27 Σεπτεμβρίου 2023, ο Νούρκιτς, μαζί με τους Γκρέισον Άλεν, Νασίρ Λιτλ και Κίον Τζόνσον, ανταλλάχθηκαν στους Φοίνιξ Σανς ως μέρος μιας ανταλλαγής τριών ομάδων που έστειλε τον Ντέμιαν Λίλαρντ στους Μιλγουόκι Μπακς και τους Τζρου Χόλιντεϊ, Ντιάντρε Άιτον, Τουμανί Καμάρα και μια επιλογή πρώτου γύρου του ντραφτ του 2029 στους Τρέιλ Μπλέιζερς.

Ο Νούρκιτς έκανε το ντεμπούτο του στις 24 Οκτωβρίου, καταγράφοντας νταμπλ-νταμπλ με 14 πόντους και 14 ριμπάουντ οδηγώντας την ομάδα του στην νίκη με 108-104 επί των Γκόλντεν Στέιτ Ουόριορς. Στις 8 Νοεμβρίου, ο Νούρκιτς κατέγραψε 20 πόντους, 17 ριμπάουντ και 8 βολές μαζί με ένα νικητήριο φλότερ σε μια νίκη με 116-115 στην παράταση επί των Σικάγο Μπουλς. 

Στις 3 Μαρτίου 2024, ο Νούρκιτς κατέγραψε 31 ριμπάουντ (ρεκόρ καριέρας) και 14 πόντους σε μια ήττα με 118-110 από τους Οκλαχόμα Σίτι Θάντερ, σημειώνοντας ρεκορ ριμπάουντ από έναν παίκτη σε ένα παιχνίδι από το 2010. Επίσης, έσπασε το ρεκόρ των Σανς για τα περισσότερα ριμπάουντ από έναν παίκτη σε ένα παιχνίδι, το οποίο είχε κρατήσει προηγουμένως ο Τάισον Τσάντλερ.

### Σάρλοτ Χόρνετς (2025)
Στις 6 Φεβρουαρίου 2025, ο Νούρκιτς έγινε ανταλλαγή στους Σάρλοτ Χορνέτς με τον Κόντι Μάρτιν, την Βασίλιε Μίτσιτς, και μια επιλογή στο δεύτερο γύρο του 2026.

### Γιούτα Τζαζ (2025-σήμερα)
Στις 29 Ιουνίου 2025, ο Νούρκιτς έγινε ανταλλαγή στους Γιούτα Τζαζ σε αντάλλαγμα με τον Κόλιν Σέξτον και μια επιλογή στον δεύτερου γύρου του 2030. 

## Καριέρα στην εθνική ομάδα
Παίζοντας για τη Βοσνία-Ερζεγοβίνη, ο Νούρκιτς ανακηρύχθηκε MVP του Πρωταθλήματος FIBA ​​Europe κάτω των 18 (Division B) που διεξήχθη το 2012, όπου είχε μέσο όρο 19,4 πόντους και 13,3 ριμπάουντ ανά αγώνα. Ο Νούρκιτς ήταν επίσης MVP του Πρωταθλήματος FIBA ​​Europe κάτω των 20 (Division B), που διεξήχθη το 2014, όπου είχε μέσο όρο 21,4 πόντους και 12,0 ριμπάουντ ανά αγώνα. Ο Νούρκιτς είχε δευτερεύοντα ρόλο στην ανδρική ομάδα της Βοσνίας-Ερζεγοβίνης κατά τη διάρκεια των προκριματικών του Ευρωμπάσκετ 2013, αλλά δεν συμπεριλήφθηκε στην αποστολή για το τουρνουά λόγω της σύγκρουσης με το διοικητικό συμβούλιο της Εθνικής Ομοσπονδίας Καλαθοσφαίρισης της Βοσνίας-Ερζεγοβίνης. Ο Νούρκιτς εκπροσώπησε την εθνική ομάδα μπάσκετ της Βοσνίας-Ερζεγοβίνης κατά τη διάρκεια των προκριματικών του Ευρωμπάσκετ 2017. Είχε μέσο όρο 19,2 πόντους, 13,5 ριμπάουντ και 1,0 μπλοκ ανά αγώνα.

Ο Νούρκιτς εκπροσώπησε τη Βοσνία-Ερζεγοβίνη στο Ευρωμπάσκετ 2022, όπου η ομάδα αποκλείστηκε στην φάση των ομίλων. Βοήθησε τη χώρα του να πάρει μια μεγάλη νίκη με 97-93, εναντίον της τότε κάτοχο του τίτλου, Σλοβενίας.  Ο Νούρκιτς είχε κατά μέσο όρο 16,2 πόντους και 7,0 ριμπάουντ στο τουρνουά.

## Στατιστικά καριέρας

### ΝΒΑ

#### Κανονική περίοδος

|-
| style="text-align:left;"| 
| style="text-align:left;"| Ντένβερ
| 62 || 27 || 17.8 || .446 || .000 || .636 || 6.2 || .8 || .8 || 1.1 || 6.9 
|- 
| style="text-align:left;"| 
| style="text-align:left;"| Ντένβερ
| 32 || 3 || 17.1 || .417 || .000 || .616 || 5.5 || 1.3 || .8 || 1.4 || 8.2 
|-
| style="text-align:left;" rowspan=2| 
| style="text-align:left;"| Ντένβερ
| 45 || 29 || 17.9 || .507 || .000 || .496 || 5.8 || 1.3 || .6 || .8 || 8.0 
|-
| style="text-align:left;"| Πόρτλαντ
| 20 || 19 || 29.2 || .508 || .000 || .660 || 10.4 || 3.2  || 1.3 || 1.9 || 15.2
|-
| style="text-align:left;"| 
| style="text-align:left;"| Πόρτλαντ
| **79** || **79** || 26.4 || .505 || .000 || .630 || 9.0 || 1.8 || .8 || 1.4 || 14.3 
|-
| style="text-align:left;"| 
| style="text-align:left;"| Πόρτλαντ
| 72 || 72 || 27.4 || .508 || .103 || .773 || 10.4 || 3.2 || 1.0 || 1.4 || 15.6 
|-
| style="text-align:left;"| 
| style="text-align:left;"| Πόρτλαντ
| 8 || 8 || **31.6** || .495 || .200 || **.886** || 10.3 || **4.0** || **1.4** || **2.0** || **17.6** 
|-
| style="text-align:left;"| 
| style="text-align:left;"| Πόρτλαντ
| 37 || 37 || 23.8 || .514 || **.400** || .619 || 9.0 || 3.4 || 1.0 || 1.1 || 11.5
|-
| style="text-align:left;"| 
| style="text-align:left;"| Πόρτλαντ
| 56 || 56 || 28.2 || **.535** || .268 || .690 || **11.1** || 2.8 || 1.1 || .6 || 15.0
|-
| style="text-align:left;"| 
| style="text-align:left;"| Πόρτλαντ
| 52 || 52 || 26.8 || .519 || .361 || .661 || 9.1 || 2.9 || .8 || .8 || 13.3
|-
| style="text-align:left;"| 
| style="text-align:left;"| Φοίνιξ
| 76 || 76 || 27.3 || .510 || .244 || .640 || 11.0 || **4.0** || 1.1 || 1.1 || 10.9
|-
| style="text-align:left;" rowspan=2| 
| style="text-align:left;"| Φοίνιξ
| 25 || 23 || 23.7 || .454 || .322 || .696 || 9.2 || 1.9 || .9 || .6 || 8.6
|-
| style="text-align:left;"| Σάρλοτ
| 26 || 9 || 18.1 || .497 || .283 || .627 || 6.5 || 2.6 || .7 || .7 || 9.2
|- class="sortbottom"
| style="text-align:center;" colspan="2| Καριέρα
| 590 || 490 || 24.3 || .501 || .285 || .667 || 8.8 || 2.5 || .9 || 1.1 || 11.8

#### Πλέι-οφ

|-
| style="text-align:left;"| 2017
| style="text-align:left;"| Πόρτλαντ
| 1 || 1 || 16.7 || .333 || .000 || .000 || **11.0** || **4.0** || .0 || 1.0 || 2.0
|-
| style="text-align:left;"| 2018
| style="text-align:left;"| Πόρτλαντ
| 4 || 4 || 23.4 || .487 ||  || **.818** || 8.0 || 1.0 || **1.5** || 1.3 || 11.8
|-
| style="text-align:left;"| 2020
| style="text-align:left;"| Πόρτλαντ
| 5 || 5 || **32.3** || .439 || **.273** || .783 || 10.4 || 3.6 || 1.4 || .2 || **14.2**
|-
| style="text-align:left;"| 2021
| style="text-align:left;"| Πόρτλαντ
| **6** || **6** || 28.9 || **.545** || .200 || .720 || 10.3 || 2.7 || .5 || 1.2 || 13.2
|-
| style="text-align:left;"| 2024
| style="text-align:left;"| Φοίνιξ
| 4 || 4 || 25.9 || .500 || .000 || .455 || 8.3 || 2.8 || **1.5** || **1.5** || 7.8
|- class="sortbottom"
| style="text-align:center;" colspan="2"| Καριέρα
| 20 || 20 || 27.4 || .489 || .211 || .714 || 9.5 || 2.7 || 1.1 || 1.0 || 11.5

### Ευρωλίγκα

|-
| style="text-align:left;"| 2012–13
| style="text-align:left;"| Τσεντεβίτα
| 6 || 0 || 3.7 || .625 || 1.000 || .000 || .7 || .0 || .2 || .5 || 1.8 || 2.0
|- class="sortbottom"
| style="text-align:center;" colspan="2"| Καριέρα
| 6 || 0 || 3.7 || .625 || 1.000 || .000 || .7 || .0 || .2 || .5 || 1.8 || 2.0

### Εθνικά πρωταθλήματα

## Παραπομπές


Κατηγορία:Σέντερ
Κατηγορία:Βόσνιοι καλαθοσφαιριστές
Κατηγορία:Καλαθοσφαιριστές Εθνικής Βοσνίας και Ερζεγοβίνης
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές Ζάνταρ
Κατηγορία:Καλαθοσφαιριστές Τσεντεβίτα Ζάγκρεμπ
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές Σάρλοτ Χόρνετς
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Αδριατικής Λίγκας
Κατηγορία:Βόσνιοι Μουσουλμάνοι
Κατηγορία:Καλαθοσφαιριστές Ευρωμπάσκετ 2025